Meðal annarra innihalda jarðaber , bláber , eggaldin , lárperur anthocyanin sem virðist hafa góð áhrif á hjartaheilsu kvenna samkvæmt því sem rannsóknir segja . Þetta á þó ekki síst við konur en það segir frá því á mataraedi.is . Þar segir frá því að vísindamenn við Harvard háskólann í Boston birtu í janúar síðastliðnum niðurstöður rannsóknar þar sem þeir fylgdu eftir 93.600 konunum á aldrinum 25 - 42 ára í 18 ár . Konurnar svöruðu spurningalista um mataræði á 4 ára fresti . Alls fengu 405 þessara kvenna hjartaáfall ( kransæðastíflu ) á tímabilinu . Tíðni þessara áfalla var 32 prósent lægri meðal kvenna sem borðuðu mikið af efnum sem kallast anthocyanin . Þessi efni er að finna í ríkulegu magni í bláberjum og jarðarberjum . Anthocyanin má einnig finna í eggaldin , greip , lárperum , mangó , ólífum , rauðlauk og sætum kartöflu . Talið er að anthocyanin geti víkkað út slagæðar og dregið úr þrengslamyndun í æðum . Eldri rannsóknir hafa sýnt að neysla bláberja getur dregið úr líkum á háum blóðþrýstingi . Að því er fram kemur hjá Axel á mataæði.is sýnir Þessi rannsókn , eins og fjölmargar aðrar tengsl á milli mataræðis og sjúkdóma , en sannar ekki að orsakasamband sé til staðar . Hugsanlegt er að konurnar sem borðuðu mikið af berjum hafi hreinlega haft almennt heilbrigðari lífsstíl en hinar . Auglýsing Vísindamennirnir benda þó á að fæða sem inniheldur anthocyanin sé líklega mikilvægur þáttur í hollu mataræði , sem helst eigi að innihalda mikið magn af ávöxtum , grænmeti og heilkorni . Það væri fróðlegt að vita hver útkoman væri ef sambærileg rannsókn yrði gerð á körlum en hvað sem því líður eru berin frábær viðbót við matarflóru okkar hér á Íslandi með slettu af rjóma og algjörlega ómissandi í boozt .